| Medaljeoversikt |
| --- |
| Konkurrerte for Norges flagg Norge |
| Friidrett: |
| Friidrett Nordisk mesterskap i friidrett innendørs |
| Bronse | Tammerfors 2014 |  400 m |
| Gull | Tammerfors 2014 |  4x300 m |
| Friidrett Nordisk-baltisk U23-mesterskap i friidrett |
| Gull | København 2014 |  400 m |
| Sølv | København 2014 |  4x400 m |
| Friidrett Nordisk juniormesterskap i friidrett |
| Gull | Esbo 2013 |  400 mH |
| Bronse | Esbo 2013 |  200 m |
| Gull | København 2011 |  4x400 m |
| Sølv | København 2011 |  400 m |

**Vilde Jakobsen Svortevik** (født 18. mai 1994) er en norsk friidrettsutøver, som hovedsakelig konkurrerer på hekkesprinter og sprint. Hun representerer IK Tjalve.

Karriere
--------

### Sesongen 2010

Svortevik deltok i NM i friidrett innendørs 2010, og kom der på sjetteplass på 60 meter hekk og fjerdeplass i lengde uten tilløp. Hun deltok også i J16-klassen under UM innendørs 2010, der hun vant 800 meter og fikk sølv på 60 m hekk. Hun kom kom på sjetteplass i høydehopp og tiendeplass i kulestøt. 

Utendørs deltok hun i NM i stafetter 2010, og fikk der sølv på 4 x 400 meter stafett sammen med Laksevåg Turn- og Idrettslag. Under NM i friidrett 2010 fikk hun sølv på 400 meter hekk, bak Stine Meland Tomb. På 400 meter kom hun på sjetteplass, og Laksevåg kom også på sjetteplass på 1000 meter stafett. Hun deltok også ved junior-NM i friidrett 2010, der hun var med og vinne gull på 1000 meter stafett, sammen Sarah Hovden Øvsthus, Paula Nedberge Llano og Solveig Onstad. I tillegg vant hun 400 meter hekk. Under Ungdomsmesterskapet i friidrett 2010 vant hun 300 m hekk, og fikk sølv på 200 meter, bak Astrid Mangen Cederkvist. Laksevåg vant også 1000 meter stafett i UM, med Svortevik på laget.

### Sesongen 2011

Hun deltok i UM innendørs 2011, og vant der 400 meter, og hun kom på tredjeplass på 200 meter og sjetteplass 60 meter i J17-klassen. I tillegg fikk hun sølv på 4 x 200 meter stafett i klassen J17-19. Under NM i friidrett innendørs 2011 vant hun sitt forsøksheat på 400 meter, med tiden 57,85, men nådde ikke finalen.

Utendørs deltok hun i NM i stafetter 2011, og fikk der gull på 4 x 400 meter stafett og sølv på 4 x 800 meter stafett, i juniorklassen. Under NM i friidrett 2011, fikk hun gull på samme distanse, med tiden 1.01,00, og slo Heidi Trollsås med over to og et halvt sekund. Hun deltok ved Ungdoms-VM i friidrett 2011 (U18) i juli, der hun kom på sjetteplass i sin semifinale på 400 meter hekk, med tiden 1:02.16. Dette holdt ikke til en plass i finalen. Ved junior-NM i friidrett 2011 fikk hun gull på 400 meter og bronse på 200 meter, samt gull på 1000 meter stafett sammen Paula Nedberge Llano, Solveig Onstad og Sarah Øfsthus. 

I september deltok hun i Nordisk juniormesterskap i friidrett 2011, og fikk der sølv på 400 meter hekk og gull på 4 x 400 meter stafett. I tillegg deltok hun på 400 meter, der hun kom på sjetteplass.

### Sesongen 2012

Under NM i friidrett innendørs 2012 vant hun lengde uten tilløp i juniorklassen, med 2,55 meter. I seniorklassen fikk hun sølv på 400 meter, bak Line Kloster. Hun deltok også på 200 meter, og kom der på fjerdeplass.

Svortevik byttet klubb fra Laksevåg til Gular i 2012, og debuterte for sin nye klubb under Holmenkollstafetten, der Gular kom på andreplass. Hun deltok i Bislett Games, og kom der på femteplass på 400 meter i den nasjonale konkurransen. Hun satte personlig rekord på 200 meter med tiden 24,77 da hun vant Hyundai Grand Prix på Lillestrøm. I juli deltok hun 400 meter hekk under Junior-VM i friidrett 2012 (U20), og etter personlig rekord i forsøksheatet (58,46) og semifinalen (57,34) endte hun på sjetteplass i finalen, der hun løp på 58,45. Hun deltok i U20-klassen under Junior-NM i friidrett 2012, og vant der 200 meter og 400 meter hekk. Hun vant også 400 meter hekk under NM i friidrett 2012.

### Sesongen 2013

NM i friidrett innendørs 2013 ble arrangert i Haugesund, og Svortevik fikk der sølv i lengde uten tilløp, bak Oda Utsi Onstad. Hun deltok også i UM innendørs 2013 i Steinkjer, der hun konkurrerte i klassen J18/19, og fikk der gull på 400 meter og sølv på 60 meter og 200 meter.

Hun deltok i IFAM Outdoor Meeting i Belgia i juni, og løp der inn til fjerdeplass på 400 meter hekk. En uke senere deltok hun i Hyundai Grand Prix i Florø, der hun vant 400 meter hekk. Hun satte personlig rekord på 400 meter under Bislett Games, da hun løp på 54,35 sekunder og kom på sjetteplass i den nasjonale konkurransen. Norge deltok i Superligaen under Lag-EM i friidrett 2013, og Svortevik deltok der på Norges lag på 4 x 400 meter stafett, men Norge ble diskvalifisert. I juli deltok hun i Junior-EM i friidrett 2013, og kom der på fjerdeplass på 400 meter hekk. 

Under Junior-NM i friidrett 2013 fikk hun gull på 400 meter og sølv på 200 meter, og Gular IL vant også 1000 meter stafett, som eneste deltakende lag. Hun ble tatt ut til Nordisk juniormesterskap i friidrett 2013, og vant der 400 meter hekk og kom på tredjeplass på 200 meter. På 4 x 400 meter stafett kom Norge på fjerdeplass. Hun deltok i NM i friidrett 2013, og vant der 400 meter hekk og fikk sølv på 1000 meter stafett. I september deltok hun i UM i friidrett 2013, og fikk der gull på 400 meter og sølv på 100 meter og 800 meter. Hun satte norsk U20- og U23-rekord på 200 meter hekk under Bergenslekene den 14. september 2013, med tiden 26,94 sekunder, en rekord som stod til mai 2020 da Andrea Rooth løp denne distansen på 26,84 sekunder.

### Sesongen 2014

Svortevik vant 400 meter under NM i friidrett innendørs 2014. Hun kom også til finalen på 200 meter, men stilte ikke til start der. Hun deltok i Nordisk mesterskap i friidrett innendørs 2014 (Nordenkampen), og kom der på tredjeplass på 400 meter, og hun deltok på Norges lag som vant 4 x 300 meter stafett, der hun løp sammen med Elisabeth Slettum, Christine Bjelland Jensen og Trine Mjåland. Under UM innendørs 2014 i mars deltok hun i klassen J20/22, og vant der 400 meter. Hun kom på andreplass på 200 meter og sjuendeplass på 60 meter. Hun satte personlige rekorder på alle tre distansene under UM inne, med 7,85 på 60 meter, 24,89 på 200 meter og 55,52 på 400 meter.

I mai kom hun på andreplass på 400 meter hekk under Tønsberg Grand Prix, i seniorklassen, og hun kom på sjetteplass på samme distanse under IFAM Outdoor i Belgia. Under Norwegian Grand Prix-stevnet i Florø kom hun på tredjeplass på 200 meter og på 400 meter hekk. Norge deltok i førstedivisjon (nest øverste nivå) under Lag-EM i friidrett 2014, og Svortevik kom der på sjuendeplass på 400 meter hekk, som ga 6 poeng i lagkonkurransen. Norge kom på andreplass totalt, og rykket dermed opp til Superligaen i Lag-EM 2015.

Nordisk-baltisk U23-mesterskap i friidrett 2014 ble arrangert i København, og Svortevik fikk der sølv på 400 meter, bak Katri Mustol fra Finland. Hun deltok også på Norges lag som fikk sølv på 4 x 400 meter stafett. Under EM i friidrett 2014 kom hun på sjuendeplass i sitt forsøksheat på 400 meter, og gikk dermed ikke videre til semifinalene. Hun vant 400 meter hekk under NM i friidrett 2014. Under Weltklasse-stevnet i Zürich kom hun på fjerdeplass på 400 meter hekk under Young Diamond Challenge.

### Sesongene 2015-2016

Svortevik flyttet til Oslo, og byttet klubb fra Gular til Tjalve. Hun deltok i NM i friidrett innendørs 2015, men skadet seg, og mistet resten av sesongen. Hun opererte hælen i juli, på grunn av en delvis avrevet akillessene.

Hun konkurrerte ikke i 2016 heller.

### Sesongen 2017

Folksam GP i august var hennes første løp etter over to år med skader. Hun løp der 800 meter på tiden 2:12,61, som var ny personlig rekord på denne distansen. Hun forbedret denne til 2:12,27 under Tjalvelekene, der hun kom på andreplass. Hun endte på fjerdeplass på 800 meter under NM i friidrett 2017, med tiden 2:12,01. Dette var ny personlig rekord på distansen. 

### Sesongene 2018-2019

Svortevik konkurrerte ikke i 2018 og 2019.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | 400 meter hekk | 2011, 2012, 2013, 2014 |
| Gull | 400 meter innendørs | 2014 |
| Sølv | 400 meter hekk | 2010 |
| Sølv | Lengde uten tilløp | 2013 |
| Sølv | 400 meter innendørs | 2012 |
| Sølv | 1000 meter stafett | 2013 |

Referanser
----------

1. ↑  Norges friidrettsforbund - *UM 2010 - 13.02.2010*, besøkt 7. juni 2020.
2. ↑  Norges friidrettsforbund - *UM 2010 - 12.02.2010*
3. ↑  Norges Friidrettsforbund – *Junior NM Askøy* Arkivert 9. mai 2012 hos Wayback Machine. besøkt 17. august 2011.
4. ↑  Norges friidrettsforbund - *UM 2010 - 05.09.2010*, besøkt 7. juni 2020.
5. ↑  Norges friidrettsforbund - *UM innendørs 2011*, besøkt 7. juni 2020.
6. ↑  Norges friidrettsforbund - *NM Innendørs 2011 - 12.02.2011*, besøkt 7. juni 2020.
7. ↑  NM Byrkjelo 2011 - *400 m hekk*[*død lenke*], besøkt 17. august 2011.
8. ↑  Norges Friidrettsforbund – *Personlige rekorder for rekordstort lag* Arkivert 16. august 2011 hos Wayback Machine. besøkt 17. august 2011.
9. ↑  Nordic Athletics - *Nordic competitions 2011*, besøkt 7. juni 2020.
10. ↑  Min friidrettsstatistikk - *Vilde Svortevik - Innendørs 2012*, besøkt 7.juni 2020.
11. ↑  Aftenposten.no - *Debuterte med å løpe Gular til sølv i Kollen*, besøkt 7. juni 2020.
12. ↑  Min friidrettsstatistikk - *Vilde Svortevik - Utendørs 2012*, besøkt 7.juni 2020.
13. ↑  Min friidrettsstatistikk - *Vilde Svortevik - Innendørs 2013*, besøkt 7.juni 2020.
14. ↑  Min friidrettsstatistikk - *Vilde Svortevik - Utendørs 2013*, besøkt 7.juni 2020.
15. ↑  Friidrett1 - *Norsk juniorrekord av Andrea Rooth*, besøkt 7. juni 2020.
16. 1 2  Min fridrettsstatistikk - *Vilde Svortevik - Innendørs 2014*, besøkt 8. juni 2020.
17. ↑  Nordic Athletics - *Nordic competitions 2014*, besøkt 8. juni 2020.
18. ↑  AndRo Data - *UM Innendørs 2014 - J-20-22 400 m*, besøkt 8. juni 2020.
19. ↑  World Athletics - *Vilde Sortevik - Progression*, besøkt 8. juni 2020.
20. ↑  Nordic Athletics - *Nordic competitions 2014*, besøkt 8. juni 2020.
21. ↑  Min fridrettsstatistikk - *Vilde Svortevik - Utendørs 2014*, besøkt 8. juni 2020.
22. ↑  Aftenposten.no - *Gular mister stortalent til Tjalve*, besøkt 8. juni 2020.
23. ↑  BA.no - *– Kan jo ikke bade engang!*, besøkt 8. juni 2020.
24. ↑  Min friidrettsstaistikk - *Vilde Svortevik - Utendørs 2016*, besøkt 8. juni 2020.
25. ↑  Min friidrettsstaistikk - *Vilde Svortevik - Utendørs 2017*, besøkt 8. juni 2020.
26. 1 2  friidrett.no: NM 400 meter hekk kvinner. Arkivert 21. april 2018 hos Wayback Machine.
27. 1 2  friidrett.no: NM 400 meter innendørs kvinner. Arkivert 1. mars 2020 hos Wayback Machine.
28. ↑  friidrett.no: NM Lengde uten tilløp kvinner. Arkivert 21. april 2018 hos Wayback Machine.

Eksterne lenker
---------------

* (en) Vilde Svortevik – World Athletics Rediger på Wikidata

* (en) Vilde Svortevik – Diamond League Rediger på Wikidata

| * v
* d
* r
NM-vinnere i friidrett på 400 m hekk, kvinner |
| --- |
| 
* 1976: Anne Hemstad
* 1977: Hilde Fredriksen
* 1978: Hilde Fredriksen
* 1979: Anne Hemstad
* 1980: Hilde Fredriksen
* 1981: Hilde Fredriksen
* 1982: Anne Hemstad
* 1983: Hilde Fredriksen
* 1984: Berit Marstein
* 1985: Anne Gundersen
* 1986: Anne Gundersen
* 1987: Monica Grefstad
* 1988: Monica Grefstad
* 1989: Anne Gundersen
* 1990: Mari Bjone
* 1991: Mari Bjone
* 1992: Mari Bjone
* 1993: Mari Bjone
* 1994: Ellen Bergin
* 1995: Mari Bjone
* 1996: Mari Bjone
* 1997: Mari Bjone
* 1998: Mari Bjone
* 1999: Mari Bjone
* 2000: Mari Bjone
* 2001: Heidi Trollsås
* 2002: Heidi Trollsås
* 2003: Margit Katrine Strand
* 2004: Lise M. Jensen
* 2005: Lise M. Jensen
* 2006: Lise M. Jensen
* 2007: Rachel Nordtømme
* 2008: Benedicte Hauge
* 2009: Hege Vold
* 2010: Stine Meland Tomb
* 2011: Vilde Svortevik
* 2012: Vilde Svortevik
* 2013: Vilde Svortevik
* 2014: Vilde Svortevik
* 2015: Marlén Aakre
* 2016: Amalie Iuel
* 2017: Amalie Iuel
* 2018: Line Kloster
* 2019: Amalie Iuel
* 2020: Amalie Iuel
* 2021: Nora Kollerød Wold
* 2022: Amalie Iuel
* 2023: Andrea Rooth

 |

| * v
* d
* r
NM-vinnere i friidrett på 400 m innendørs, kvinner |
| --- |
| 
* 2004: Sigvor Melve
* 2005: Stine Meland Tomb
* 2006: Stine Meland Tomb
* 2007: Irene Høvik Helgesen
* 2008: Irene Høvik Helgesen
* 2009: Irene Høvik Helgesen
* 2010: Benedicte Hauge
* 2011: Stine Meland Tomb
* 2012: Line Kloster
* 2013: Line Kloster
* 2014: Vilde Svortevik
* 2015: Sara Dorthea Jensen
* 2016: Emily Rose Norum
* 2017: Sara Dorthea Jensen
* 2018: Line Kloster
* 2019: Frida Røe Tærum
* 2020: Amalie Iuel
* 2022: Linn Oppegaard
* 2023: Henriette Jæger

 |